भाजपा नेत्री ने कहा कि कांग्रेस अध्यक्षा सोनिया गांधी प्रदेश को मिली केंद्रीय योजनाओं के नाम पर जनता को गुमराह कर रही है। उन्होंने कहा कि केंद्र सरकार द्वारा प्रायोजित योजनाओं को हिमाचल ने क्षमता से अधिक लागू किया है। इसके विपरीत केंद्र सरकार घोटालों में इतनी व्यस्त हो चुकी है कि उसने सुप्रीम कोर्ट के आदेशों के बावजूद गोदामों में सड़ रहे अनाज को आज दिन तक गरीबों में नहीं बांटा और इसके विपरीत ये सड़ा हुआ अनाज शराब के व्यापारियों को शराब बनाने के लिए दे दिया गया। उन्होंने कहा कि केंद्र सरकार का ये लापरवाही भरा रवैया तब है जब देश में लोग भूखे मर रहे हैं और लाखों की तादाद में बच्चों को कुपोषण का शिकार होना पड़ रहा है।